recursal/SuperWikiNEXT-32B huggingface dataset:
**בית הקברות קסיפורה** (בהולנדית: **Cassipora begraafplaats**) הוא בית קברות יהודי היסטורי במחוז פארה בצפון-מרכז סורינאם. בית הקברות שוכן בקרבת נחל קסיפורה (הו') ומכאן שמו.

בית הקברות שירת את היישוב היהודי הקטן שהוקם ליד נחל קסיפורה ב-1665. היישוב עצמו, שכלל בית כנסת שהיה כנראה עשוי מעץ, לא שרד והתושבים עקרו ממנו ליישוב החדש של יודנסוואנה, כ-2 קילומטרים דרומה ממנו בשנות ה-80 של המאה ה-17. לא נותרו שרידים מיישוב זה, למעט בית הקברות שהקבורה בו נמשכה עד 1873. הוכחה לרציפות הקבורה במקום התגלתה במסמך מ-1724 שבו העניק יעקב בר אברהם את השטח לשומר שתמורת הזכות לנצל את השטח לחקלאות ותמורת תשלום שנתי התחייב לשמור על בית הקברות ולאפשר לקיים את טקס הטהרה בביתו. היישוב ביודנסוואנה חרב בשריפה ב-1832 ובכך בא הקץ לקהילה היהודית העצמאית של סורינאם.

בית הקברות קסיפורה ושרידי היישוב של הוכרזו אתר מורשת עולמית במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.

פעולות שיקום
------------

מצבות בבית הקברות
כאשר שימש אתר יודנסוואנה כמחנה מעצר לחברים לכאורה של המפלגה הנאצית של הולנד (אנ') מאיי הודו המזרחיים ההולנדיים במהלך מלחמת העולם השנייה, נוקה בית הקברות על ידי האסירים. למעלה מ-436 מצבות נחשפו בשנים אלו, אם כי צמחו שוב עשבים שוטים באתר בשנים שלאחר מכן.

בשנת 1967 בוצעה פעולת ניקיון חדשה על ידי הכוחות המזוינים של הולנד בסורינאם (אנ') (TRIS). עקב מלחמת האזרחים בסורינאם (אנ') (1986–1992) היה האזור נטוש לזמן מה.

ב-1971 הוקמה קרן יודנסוואנה (stichting Jodensavanna) במטרה לשמר את השרידים של יודנסוואנה ובית הקברות קסיפורה. היא הוקמה מחדש ב-1998 וקיבלה אישור ממשלת סורינאם לנהל אתרים אלו. משנת 2000 שופץ האזור על ידי הקרן. גם בית הקברות נוקה שוב מצמחייה. לאחר מכן בוצעה גם פעולת ניקוי של אביבה בן-אור ורחל פרנקל שכתבו את הספר על מצבות הקבורה (ראו בקריאה נוספת), במטרה לפענח את כל הטקסטים. קמפיין ניקיון נוסף יצא בעקבותיו ב-2019 בעזרת תרומה מאת אונסק"ו.

לקריאה נוספת
------------

* 

* Aviva Ben-Ur, Rachel Frankel, *Remnant Stones: The Jewish Cemeteries of Suriname: Essays*, Hebrew Union College Press, 2012, ISBN 9780878203727

קישורים חיצוניים
----------------

ויקישיתוף מדיה וקבצים בנושא **בית הקברות קסיפורה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

* Nomination Text – UNESCO

הערות שוליים
------------

1. 1 2  Jaap Hoogendam *Cassipora, grafveld in het bos*
2. ↑  Nomination Text, Page119
3. ↑  Jodensavanne Archaeological Site: Jodensavanne Settlement and Cassipora Creek Cemetery
4. ↑  אתר האינטרנט של קרן יודנסוואנה
5. ↑  Jodensavanne dichter bij nominatie Unesco Werelderfgoedlijst

| Flag of SurinameFlag of Suriname סמל אונסק"וסמל אונסק"ו אתרי מורשת עולמית בסורינאם |
| --- |
| 

|  |
| --- |
| שמורת מרכז סורינאם • המרכז ההיסטורי בפרמריבו • האתר הארכאולוגי יודנסוואנה: התיישבות יודנסוואנה ובית הקברות בנחל קסיפורה |

 |
אומשועם קרח (Umehu Rokku)
 יאשימה גאקוטאי האמן והמשורר

  

אומשו (ביפנית: 梅酒) הוא ליקר יפני המיוצר על ידי השריית שזיפי אומה (בעודם בוסר וירוק) במשקאות חריפים (焼酎, shōchū) וסוכר. לליקר יש טעם חמוץ מתוק ותכולת אלכוהול של 10%-15%. מותגים מפורסמים של אומשו כוללים את Choya, Takara Shuzo ו-Matsuyuki. סוגים אחדים זמינים עם פירות אומה שלמים שהוחדרו לבקבוקים, ויש אנשים שמכינים את האומשו שלהם בבית.

מסעדות יפניות מגישות סוגים רבים ושונים של אומשו וגם מכינות קוקטיילים. **אומשו עם קרח** (מבוטא umehu rokku), **Umehu Sour** (מבוטא umehu sawa), **Umehu Tonic** (עם מי טוניק) ו-**Umeshu Soda** (עם מי סודה) פופולריים. לפעמים מערבבים אותו עם תה ירוק (או-צ'ה-ווארי) או מים חמים (או-יו-ווארי). ניתן להגיש אומשו בטמפרטורות שונות; צונן או על קרח, טמפרטורת החדר, או אפילו חם בחורף.

ניתן להכין אומשו מפרי שזיף אמיתי, או להשתמש בטעמים ובתמציות תוספות כדי לחקות את טעמם של שזיפים. אומשו שעשוי מפרי שזיף בלבד (ללא תוספים) יסומן כ-**Honkaku Umehu** ויהיה בדרך כלל עשוי רק מפרי אומה, סוכר ואלכוהול.

אומשו תוצרת בית
---------------

* המרכיבים העיקריים כוללים:
	+ פירות אומה
	+ סוכר (קוביות)
	+ שוצ'ו שהוא אלכוהול יפני. הוא עשוי בדרך כלל משעורה ("mugi"), בטטה ("imo"), כוסמת ("sobe") או אורז ("kome").
* המתכון המסורתי:
	+ פרי אומה 1 ק"ג
	+ סוכר 500 גרם עד 1 ק"ג (קוביות)
	+ Shochū 1.8 ליטר
* לאחר שלושה חודשים במקום קר וחשוך, הוא מוכן לצריכה (אם כי עדיף לחכות לפחות שישה חודשים)

יש לאפשר לאומשו להתבגר לפחות תשעה חודשים.

ראו גם
------

* *Suanmeitang*, משקה שזיפים סיני
* *Maesil-ju*, יין שזיפים קוריאני

הערות שוליים
------------

קישורים חיצוניים
----------------

* "Nakata Foods website".
* "Choya website".
* "Takara Shuzo website".
* 
* Umeshuthai



1. ↑  *A Simple Guide to Plum Wine*, 3 בספטמבר 2018, נבדק ב-2020-05-19 `{{citation}}`:  (עזרה)
**קניון ישראל תלפיות** (הידוע גם כ**קניון האחים ישראל**) הוא מרכז קניות הממוקם ברחוב יד חרוצים אזור התעשייה תלפיות שבדרום ירושלים, ונמצא בבעלות חברת "האחים ישראל".

היסטוריה
--------

הקרקע עליה הוקם הקניון נרכשה בעסקת קומבינציה על ידי החברה הכלכלית לירושלים בידי חברת האחים ישראל בשנת 1985. במקום עמד קודם מבנה תעשייתי שאותו הרסה החברה. על פי ההסכם החברה הכלכלית לירושלים החזיקה 30% מהזכויות בפרויקט. כבר במהלך הבנייה הושכרו כל שטחי הקניון, והוא נפתח בשנת 1989. הקניון נחשב תחילה למוצלח, הוא היה הקניון המודרני הראשון בירושלים (לעומת מרכז כלל שהוקם עשר שנים לפניו), וגבה דמי שכירות של עד 30 דולר למ״ר. עם פתיחת קניון מלחה בשנת 1993, ואחר כך קניון הדר הסמוך ב-2001, הוא איבד את מעמדו כקניון המוביל בירושלים, ודמי השכירות בו ירדו.

עם פתיחתו של הקניון התקיימה מדי שנה בקניון תחרות יופי שנקראה "מיס קניון". 

בינואר 1991 (ימי מלחמת המפרץ) זכתה בתואר זה לאותה שנה הדוגמנית ענת אלימלך, תושבת העיר שהייתה בת כמעט 17 בזמן זכייתה בתואר[דרוש מקור]. 

בשנת 2001 פתחה במרתף הקניון רשת רמי לוי שיווק השקמה את אחד המרכולים הראשונים שלה. בינואר 2009 רכש רמי לוי את הבעלות על השטח, המשתרע על 1,300 מ"ר, מהחברה הכלכלית לירושלים.

קישורים חיצוניים
----------------

* אתר האינטרנט הרשמי של קניון האחים ישראל

הערות שוליים
------------

1. ↑  פרויקט 500 האנשים העשירים בישראל 2008, באתר TheMarker‏, 1 ביוני 2008
2. ↑  אלעזר לוין, ירושלים: הקניון מתחיל להתמלא, חדשות, 11 ביולי 1988
3. ↑  אלעזר לוין, הכי אלגנטיות סיבובית, חדשות, 5 בספטמבר 1989
4. ↑  י-ם: קניון תלפיות עד 30 דולר למ״ר, חדשות, 29 באוגוסט 1988
5. ↑  גיא ימין, ‏ירושלים: חנות תשלם 6 דולר למ"ר בתלפיות, באתר גלובס, 23 באוקטובר 2005  
אלעזר לוין, ‏קוסמטיקאית תשלם 7 דולר למ"ר בירושלים, באתר גלובס, 24 באוקטובר 2004
6. ↑  אילנית חיות, ‏רמי לוי רוכש מבנה סופרמרקט מכלכלית ירושלים ב-10.7 מ' ש', באתר גלובס, 12 בינואר 2009
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**הנער מסינסינטי** (באנגלית: **The Cincinnati Kid**) הוא סרט קולנוע אמריקאי משנת 1965 בבימויו של נורמן ג'ואיסון (שהחליף את סם פקינפה זמן קצר לאחר תחילת הצילומים), עם סטיב מקווין, אדוארד ג'י רובינסון וקרל מלדן בתפקידים הראשיים.

התסריט מבוסס על ספר בשם זה מאת ריצ'רד ג'סופ (אנ') משנת 1963. העלילה מתרחשת בניו אורלינס בתקופת השפל הגדול של שנות ה-30 ועיקרה שחקני פוקר. שחקן אחד מסינסינטי המכונה "הנער" מנסה לכבוש את המקום הראשון בין שחקני הפוקר בעיר.

את מוזיקה לסרט חיבר לאלו שיפרין ושיר הנושא "הנער מסינסינטי" מושר בסוף הסרט בפי ריי צ'ארלס.

ג'ואן בלונדל הייתה מועמדת לפרס גלובוס הזהב לשחקנית המשנה הטובה ביותר - סרט קולנוע וזכתה בפרס National Board of Review לשחקנית משנה.

תקציר העלילה
------------

אריק סטונר מסינסינטי המכונה "הנער", מגיע לניו אורלינס ומתפרנס ממשחקי פוקר שבהם הוא מנצח ונאלץ התקוטט עם שחקנים שניצחונותיו לא מוצאים חן בעיניהם. בין המשחקים הוא נח בזרועות חברתו כריסטיאן (טיוזדיי ולד).

חבר קרוב של "הנער" מכונה "יורה" ("Shooter" - קרל מולדן), שחקן פוקר ותיק שעוסק בעיקר בארגון המשחקים בהם הוא משמש גם כמחלק הקלפים ("דילר"). הוא נשוי לאישה צעירה בשם מלבה (אן-מרגרט) המשדרת מיניות ובוגדת בו לעיתים קרובות עם שתיקה מצידו. מלבה וכריסיטאן הן חברות טובות והולכות ביחד לטיפולים בבית מרחץ טורקי. "הנער" השטוף בהימורים לוקח את מלבה לחזות בקרב תרנגולים.

לעיר מגיע גדול שחקני הפוקר, לנסי הווארד המכונה "האיש" (אדוארד ג'י רובינסון). "יורה" מארגן לו משחק פוקר עם סלייד (ריפ טורן), מיליונר בעל אגו מנופח שחושב שיוכל לנצח אך "האיש" מנצח אותו בקלות.

"יורה" עומד לארגן את המשחק החשוב ביותר בו יתמודד גם "הנער" ועוד מתמודדים "כבדים". סלייד רוצה להתנקם ב"איש", מזמן את "יורה" לביתו ולוחץ עליו לחלק "קלפים טובים" ל"נער" כדי שיוכל לנצח את "האיש". "יורה" מסרב בתחילה אך סלייד לוחץ עליו ומזכיר שהוא חייב לו אלפי דולרים והוא גם יודע דברים על מלבה. הלחץ מצליח ו"יורה" מסכים לעשות זאת מחוסר ברירה.

"יורה" בוחר ב"ליידי פינגרס" (ג'ואן בלונדל), אישה מבוגרת ומנוסה במשחקים, כדי שתחליף אותו מדי פעם כמחלקת.

המשחק נמשך שעות רבות, "הנער" מגלה את זה ש"יורה" מחלק לו קלפים טבים ובהפסקה הוא לוחץ עליו ו"יורה" מגלה לו שזה בגלל לחץ של סלייד. "הנער" מתעמת עם סלייד ומסרב להצעתו. הוא מפטר את "יורה" ורוצה לנצח רק בכוחות עצמו. לבסוף נראה שהוא עומד לנצח אך לבסוף "האיש" שולף את הקלף המנצח ולוקח את כל הקופה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| סטיב מקווין | אריק "הנער" סטונר | שחקן פוקר |
| אדוארד ג'י רובינסון | לנסי "האיש" הווארד | שחקן פוקר |
| קרל מולדן | "היורה" | שחקן פוקר |
| אן-מרגרט | מלבה | אשתו של "היורה" |
| טיוזדיי ולד | כריסטיאן | חברתו של "הנער" |
| ריפ טורן | סלייד | שחקן פוקר |
| ג'ואן בלונדל | ליידי פינגרס | מחלקת קלפים |

קישורים חיצוניים
----------------

* "הנער מסינסינטי", במסד הנתונים הקולנועיים IMDb (באנגלית)
* "הנער מסינסינטי", באתר נטפליקס
* "הנער מסינסינטי", באתר AllMovie (באנגלית)
* "הנער מסינסינטי", באתר Rotten Tomatoes (באנגלית)
* "הנער מסינסינטי", באתר Box Office Mojo (באנגלית)
* "הנער מסינסינטי", באתר Metacritic (באנגלית)
* "הנער מסינסינטי", באתר אידיבי
* "הנער מסינסינטי", במסד הנתונים הקולנועיים KinoPoisk (ברוסית)
* קדימון לנער מסינסינטי, באתר יוטיוב
* הנער מסינסינטי, באתר TCM
* הנער מסינסינטי בביצוע ריי צ'ארלס, באתר יוטיוב
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**הסתערות חיל הפרשים** (באנגלית: **The Charge of the Light Brigade**) הוא סרט מלחמה בריטי משנת 1968 בבימוי של טוני ריצ'רדסון בהשתתפות טרוור הווארד, דייוויד המינגס, ג'ון גילגוד, וונסה רדגרייב.

הסרט מתאר את הסתערות הבריגדה הבריטית הקלה במלחמת קרים שהסתיימה תוך זמן קצר בתבוסה קשה.

סרט קודם על אותה פרשה הופק ב-1936 עם ארול פלין ואוליביה דה הבילנד בתפקידים הראשיים.

הסרט משובץ בקטעי אנימציה המתארים באופן סאטירי את הגורמים למלחמת קרים ואת תוצאותיה. יש בו סצנות מלחמה המוניות.

בסרט מתואר הפער הגדול בין המעמד הגבוה של הקצינים המפקדים והמעמד הנמוך של חיילים פשוטים המגויסים מדלת העם לשמש בשר תותחים במלחמות תמורת בגדים יפים ומשכורת צנועה.

עבור סרט זה, טרוורד הווארד היה מועמד לפרס באפט"א לשחקן הטוב ביותר. בנוסף לפרס זה, היה הסרט מועמד לפרסים על העיצוב האמנותי, צילום, תלבושות, סאונד ועריכה.

תקציר העלילה
------------

לורד קרדיגן (טרוור הווארד) הוא מפקד גדוד ההוסארים ה-11 בצבא האנגלי. הוא גאה בגדוד שלו ומוציא מכספו על מדים יפים של חייליו במסגרת צבא שלא ידע מלחמות מאז קרב ווטרלו. אנשיו מגייסים חיילים מדלת העם ומבטיחים להם מדים, גאווה ופרנסה. על עבירות קטנות וגדולות הם נשפטים לעונש מלקות.

החיילים המשועממים ששים לקרב ולא נמנעים מלפזר בכוח הפגנות של רודפי שלום ומתנגדי מלחמה.

שני קפטנים מגיעים לגדוד לאחר שירות בהודו - לואיס נולן (דייוויד המינגס) וויליאם מוריס (מארק ברנס). קרדיגן מזלזל בהם מכנה אותם "הודים" ומתעמת לא פעם עם נולן.

ויליאם נישא לחברתו קלריסה (ונסה רדגרייב) ונולן מפתח אתה קשרים אינטימיים חשאיים.

הצבא האנגלי מושט בספינות לחצי האי קרים בפיקודו של לורד רגלן (ג'ון גילגוד), קצין קשיש ואיטי שמאז קרב ווטרלו לא נלחם. על דיוויזיית הפרשים מפקד לורד לוקאן (הנרי אנדרוז) שמסוכסך עם קרדיגן.

החיילים נוחתים בחוף שכשהם תשושים לאחר מספר סערות בים ומגפת כולרה שמתפשטת וממיתה הרבה מהם.

נולן מתמנה לעוזרו של לורד רגלן. הוא מתרשם שרגלן איטי ולא מתמצא במהלך הקרב עם הרוסים. רגלן רוצה לשמר את הפרשים הקלים למערכה על סבסטופול. הוא נותן הוראה בכתב לנולן שיעביר למפקדי הפרשים שלא ייכנסו לקרב. הרוסים תפסו חלק מהתותחים של האנגלים. קרדיגן עומד עם אנשיו בעמק ולא רואה את הרוסים הניצבים מצידי העמק.

נולן מגיע נסער ומבולבל וכאשר קרדיגן מתחיל לחקור אותו הוא מתחיל להסתער כששאר הפרשים מאחוריו. בתחילת הקרב הוא מתוודע לטעותו אך הוא נהרג. הפרשים הקלים שועטים לעבר הרוסים שתפסו את התותחים אך מותקפים מהצדדים ורובם נהרגים. בריגדת הפרשים הקלה מחוסלת.

הניצולים חוזרים פצועים ומובסים. הסרט מסתיים בוויכוח קולני בין המפקדים בנוסח "מי נתן את ההוראה"?..

קישורים חיצוניים
----------------

ויקישיתוף מדיה וקבצים בנושא **הסתערות חיל הפרשים** בוויקישיתוף

* "הסתערות חיל הפרשים", במסד הנתונים הקולנועיים IMDb (באנגלית)
* "הסתערות חיל הפרשים", באתר נטפליקס
* "הסתערות חיל הפרשים", באתר AllMovie (באנגלית)
* "הסתערות חיל הפרשים", במסד הנתונים הקולנועיים KinoPoisk (ברוסית)
* קדימון לסרט הסתערות חיל הפרשים, באתר יוטיוב
* קטעי אנימציה מהסרט הסתערות חיל הפרשים, באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007381987605171
* LCCN: n2004027841
* WorldCat (עם LCCN): n2004-027841

 |
**פול ג'ורג' פיינמן** (באנגלית: **Paul George Feinman**;‏ 26 בינואר 1960 – 31 במרץ 2021) היה שופט יהודי אמריקאי. מיוני 2017 היה חבר בבית המשפט העליון (ערכאת הערעורים) של מדינת ניו יורק. 

פיינמן כיהן כשופט מדינתי ובהמשך שופט בית המשפט העליון של מדינת ניו יורק, במשך 20 שנה, לפני קידומו לבית המשפט לערעורים. היה כפי הנראה, השופט הראשון בארצות הברית, שיצא מהארון כהומוסקסואל עוד לפני בחירתו.

ביוגרפיה וחינוך
---------------

פיינמן גדל במשפחה יהודית בלונג איילנד. הוריו הם צאצאי מהגרים, אביו היה בעל עסק קטן בעיר ניו-יורק, אמו עובדת סוציאלית.

פיינמן למד לתואר ראשון בספרות צרפתית באוניברסיטת קולומביה וסיים בשנת 1981. לאחר שסיים החל ללמוד משפטים באוניברסיטת מינסוטה.

קריירה משפטית
-------------

פיינמן החל את הקריירה המשפטית בסנגוריה הציבורית במחוז נסאו.

לאחר מכן שימש כפקיד בית המשפט (law clerk) במשך שבע וחצי שנים, מ-1989 עד 1996, היה פעיל בלשכת עורכי הדין ובמפלגה הדמוקרטית.
כהומוסקסואל מוצהר היה פעיל בארגוני להט"ב אמריקאים בניו יורק.

קריירה כשופט
------------

ב-1996, הוא זכה בבחירות של העיר ניו יורק בבית המשפט האזרחי. במשך מספר פעמים הוזמן לשפוט, באופן זמני, בבית המשפט העליון של ניו יורק. ב-2007, פיינמן נבחר לבית המשפט העליון; ב-2012, בחר בו המושל אנדרו קואומו כנציגו לבית המשפט הגבוה לערעורים. היה נשיא האיגוד הבינלאומי של שופטים להט"בים בשנים 2008 עד 2011.

ביוני 2017, היה פיינמן נציגו של המושל קואומו לבית המשפט לערעורים, הערכאה הגבוהה במדינה. המושב היה פנוי עקב פטירתה של השופטת שילה עבדוס-סלאם. מינויו אושר פה אחד על ידי הסנאט של מדינת ניו יורק, ללא מתנגדים. עם בחירתו הפך לשופט העליון הראשון בארצות הברית שהוא גיי מחוץ לארון.

פיינמן נחשב כשופט מתחשב ובעל גישה שיפוטית מתונה והומניסטית.

חיים אישיים
-----------

פיינמן נישא בשנת 2013 לג'יי רוברט אוסטרגארד, עורך אינטרנטי, הם התגוררו בבית באי רוזוולט. הוא היה חובב של התרבות הצרפתית, ובנוסף אהד את הניו יורק מטס.

קישורים חיצוניים
----------------

* New York's highest court welcomes first openly gay judge,

הערות שוליים
------------

1. ↑  Kylee Tsuru, New York's highest court welcomes first openly gay judge, CNN (June 22, 2017).
2. ↑  McKinley Jr. James (21 ביוני 2017). "First Openly Gay Judge Confirmed for New York's Highest Court". *New York Times*. נבדק ב-21 ביולי 2017. `{{cite news}}`:  (עזרה)
3. ↑  "LeGaL Congratulates Judge Paul Feinman on His Confirmation to the New York Court of Appeals". *LeGaL*. אורכב מ-המקור ב-2017-07-30. נבדק ב-21 ביולי 2017. `{{cite web}}`:  (עזרה)
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**סיפורה של נזירה** (באנגלית: **The Nun's Story**) הוא סרט דרמה אמריקאי בבימויו של פרד זינמן משנת 1959. תסריט הסרט מבוסס על נובלה בעלת שם זהה משנת 1956. בסרט משחקים אודרי הפבורן, פיטר פינץ', אדית אוונס ופגי אשקרופט.

הסרט היה מועמד לשמונה פרסי אוסקר ובהם הסרט הטוב ביותר, הבמאי הטוב ביותר עבור זינמן והשחקנית הטובה ביותר עבור הפבורן. הפבורן זכתה בפרס באפט"א לשחקנית הבריטית הטובה ביותר.

עלילה
-----

הסרט מגולל את סיפורה של גבריאל "גבי" ואן דר מאל (אודרי הפבורן) שאביה הוא רופא מפורסם מבלגיה. גבי מחליטה להיכנס למנזר ולהפוך להיות נזירה. היא רוצה לצאת לשליחות בקונגו הבלגית.

במהלך החודשים הבאים גבי לומדת איך להיות נזירה והיא נאלצת לוותר על חייה הנוחים. לאחר כשנה היא נשלחת לקונגו הבלגית ששם היא מסייעת לד"ר פורינטי (פיטר פינץ'). הם מתיידדים במהרה למרות מגבלותיה הדתיות של גבי.

גבי נשלחת לשליחות חזרה בבלגיה והיא נשארת שם עקב מלחמת העולם השנייה. מנהלי המנזר מורים לנזירות לא להתערב בשום צד בעת הלחימה. בהמשך גבי מגלה שאביה נהרג מהכוחות הגרמנים ואחיה שותף למחתרת המתנגדת לנאצים. לבסוף גבי מחליטה לפרוש מחיי הנזירות ולעזור לאחיה במחתרת.

צוות שחקנים
-----------

* אודרי הפבורן - האחות לוק/גבריאל "גבי" ואן דר מאל
* פיטר פינץ' - ד"ר פורינטי
* אדית אוונס - האם עמנואל
* פגי אשקרופט - האם מתילדה
* דין ג'אגר - ד"ר הרבט ואן דר מאל
* מילדרד דאנוק - האחות מרגריטה
* ביאטריס סטרייט - האם כריסטופר
* פטרישיה קולינג' - האחות ויליאמס

פרסים ומועמדויות
----------------

הסרט היה מועמד לשמונה פרסי אוסקר; הסרט הטוב ביותר, הבמאי הטוב ביותר עבור פרד זינמן, השחקנית הטובה ביותר עבור אודרי הפבורן, התסריט המעובד הטוב ביותר עבור רוברט אנדרסון, העריכה הטובה ביותר עבור וולטר תומפסון, הצילום הטוב ביותר עבור פרנץ פלנר, הפסקול המקורי הטוב ביותר עבור פרנץ וקסמן והקול הטוב ביותר.

הסרט היה מועמד לארבעה פרסי גלובוס הזהב; סרט הדרמה הטוב ביותר, הבמאי הטוב ביותר עבור זינמן, שחקנית הדרמה הטובה ביותר עבור הפבורן ושחקנית המשנה הטובה ביותר עבור אדית אוונס.

הפבורן זכתה בפרס באפט"א לשחקנית הבריטית הטובה ביותר. פגי אשקרופט הייתה מועמדת באותה קטגוריה. בנוסף הסרט היה מועמד לפרס באפט"א לשחקן הבריטי הטוב ביותר עבור פיטר פינץ' ופרס באפט"א לסרט הטוב ביותר.

קישורים חיצוניים
----------------

* "סיפורה של נזירה", במסד הנתונים הקולנועיים IMDb (באנגלית)
* "סיפורה של נזירה", באתר נטפליקס
* "סיפורה של נזירה", באתר AllMovie (באנגלית)
* "סיפורה של נזירה", באתר Rotten Tomatoes (באנגלית)
* "סיפורה של נזירה", באתר Metacritic (באנגלית)
* "סיפורה של נזירה", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb164595546 (data)
* GND: 7699636-0
* VIAF: 222425933
* WorldCat (עם VIAF): 222425933

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**הפורצת** הוא סרט קולנוע ישראלי משנת 2016 בבימויה וכתיבתה של הגר בן-אשר, עם ליהי קורנובסקי ורונלד זרפלד בתפקידים הראשיים. הסרט, שצולם בערד ובאזור ים המלח, עוקב אחר נערה שננטשה על ידי אמה ובעקבות פריצה לדירתה הופכת בעצמה להיות פורצת.

קורנובסקי הייתה מועמדת לפרס אופיר לשחקנית הראשית הטובה ביותר בטקס פרסי אופיר לשנת 2016. הגר בן אשר הייתה מועמדת ל"פרס הנמר" בפסטיבל הסרטים הבינלאומי ברוטרדם.

תקציר העלילה
------------

אלכס (ליהי קורנובסקי) היא נערה כבת 17 שגרה עם אמה מרי (סנדי בר) בדירה שכורה בערד. אלכס עוזרת בפרנסה בעבודה בבית מלון בחוף ים המלח. יום אחד היא חוזרת לדירה ומתברר לה שמרי נעלמה וגם לא עונה לה בטלפון הנייד.

בעל הדירה (יובל אברהמי) מאיים לזרוק אותה מהדירה מאחר שהן חייבות לו שכר דירה של ארבעה חודשים. אלכס נאלצת לשרוד לבד ומתקבלת לעבודה גם בחי בר שם עבדה אמה. שם היא נקשרת במיוחד לברדלס.

היא פוגשת בגאולוג גרמני בן 42 בשם מייקל (רונלד זרפלד) שעובד במחקר של תחזית רעידות אדמה במדבר. ומתפתחת ביניהם ידידות שגולשת למגע אינטימי למרות פער הגילים.

יום אחד פורצים אליה לדירה, גורמים הרס וגונבים חפצי ערך. בתגובה מתחילה אלכס לפרוץ לבתים בשיטות שהולכות ומשתכללות. בכסף שהיא צוברת היא נכנסת לבית מלון בו מתאכסן גם מייקל.

לבסוף מייקל עוזב אותה וחוזר לגרמניה וגם מרי חוזרת ומתנצלת על היעדרותה הבלתי צפויה על מנת לעבוד ולהחזיר חובות.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ליהי קורנובסקי | אלכס |  |
| רונלד זרפלד | מייקל |  |
| סנדי בר | מרי | אמא של אלכס |
| ולדימיר פרידמן | יורם |  |
| יובל אברהמי | בעל הדירה |  |
| מאיה מעוז |  | פקידת קבלה במלון |

קישורים חיצוניים
----------------

* הפורצת, במיזם "אישים" לתיעוד היצירה הישראלית
* קדימון להפורצת, באתר יוטיוב
* הפורצת, בספר הקולנוע הישראלי
* הפורצת, באתר "סרט"
* הפורצת, באתר Time Out
* הפורצת, באתר קרן רבינוביץ
**הצטמצמות** הוא סרט טלוויזיה ישראלי משנת 1989 בבימויו של ראול יחיאל, עם רחל שור, זאב שמשוני ומארק חסמן בתפקידים הראשיים.

התסריט נכתב על ידי רות אלמוג והוא מבוסס על סיפורה "הצטמצמות" מתוך קובץ הסיפורים **נשים** משנת 1988.

העלילה היא על גבר הפוגש את מורתו מילדות ומתאהב בה.

תקציר העלילה
------------

אביגיל (רחל שור) היא מחנכת ותיקה בתל אביב. בחופש הגדול היא פוגשת במוזיאון תל אביב את רפי (זאב שמשוני) שהיה תלמיד אהוד עליה במיוחד.

רפי מספר לה שהוא כעת עורך דין גרוש, מזמין אותה לבית קפה ומגלה לה כי תמיד העריץ אותה בייחוד לאחר שביקרה אותו בבית חולים בו אושפז בגלל כוויה.

אביגיל היא רווקה מבוגרת. אביה (מארק חסמן) הוא פנסיונר המסתגר כל הזמן בדירתו ומסרב לצאת. הוא ממורמר בגלל אשתו המנוחה שנהגה לבלות ולבזבז את כספו בעוד הוא עובד בפרך וכן על בנו שאול שנפטר בגיל צעיר. אביגיל עוזרת לו בקניות ובניהול הבית למרות שכל הזמן הוא מעליב אותה באמירות על מה שהיא השקיעה ומה שיצא ממנה - סתם מורה...

למעשה רפי, אביגיל ואביה הם אנשים בודדים שעולמם מצומצם. לרחל יש חברת ילדות בשם יוכי (עפרה וינגרטן) הנשואה לאברם (שמיל בן ארי) ולהם בת ובן שאביגיל מפנקת בממתקים. אלה (שולה רווח) היא חברה מקורבת יותר שמייעצת לה בענינים שונים. עכסה (מירי פביאן) היא חברה מהעבר שעובדת כעת כצלמת ומתעלמת ממנה.

רפי הצעיר "נדלק" על מורתו המבוגרת ואף מציע לה נישואים אך היא דוחה אותו. היא מעדיפה לחזור לחייה הבודדים עם טיפול באביה והליכה על החוף עם כלבתו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| רחל שור | אביגיל |  |
| זאב שמשוני | רפי |  |
| מארק חסמן | אבא של אביגיל |  |
| שולה רווח | אלה | חברה של אביגיל |
| עפרה וינגרטן | יוכי | חברה של אביגיל |
| שמיל בן ארי | אברם | בעלה של יוכי |
| מירי פביאן | עכסה | צלמת |

קישורים חיצוניים
----------------

* הצטמצמות, במיזם "אישים" לתיעוד היצירה הישראלית
* הצטמצמות, באתר יוטיוב
**בנימין ששקו** (בסלובנית: **Benjamin Šeško**; נולד ב-31 במאי 2003 בראדצ'ה שבסלובניה) הוא כדורגלן סלובני המשחק בעמדת החלוץ בקבוצת ר.ב. לייפציג ובנבחרת סלובניה.

קריירת מועדונים
---------------

ששקו גדל במספר מחלקות נוער בסלובניה. ב-3 ביוני 2019 חתם ששקו ברד בול זלצבורג מהבונדסליגה האוסטרית. בשנים 2019–2021 הושאל ששקו לליפרינג מהליגה האוסטרית השנייה, במדיה ערך 44 הופעות ליגה והבקיע 22 שערים.

ב-30 בינואר 2021 ערך ששקו את הופעת הבכורה שלו במדי רד בול זלצבורג, בניצחון 3-0 על הארטברג במסגרת המחזור ה-15 בליגה לעונת 2020/2021. ב-1 באוגוסט 2021 הבקיע ששקו את שערי הבכורה שלו בבונדסליגה האוסטרית, צמד שערים בניצחון 7-1 על ריד במסגרת המחזור השני לעונת 2021/2022.

קריירה בינלאומית
----------------

ב-1 ביוני 2021 ערך ששקו את הופעת הבכורה שלו בנבחרת סלובניה, בתיקו 1-1 נגד נבחרת מקדוניה הצפונית במשחק ידידות.

קישורים חיצוניים
----------------

ויקישיתוף מדיה וקבצים בנושא **בנימין ששקו** בוויקישיתוף
* בנימין ששקו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  SLOWENISCHER YOUNGSTER WECHSELT ZU DEN ROTEN BULLEN באתר הרשמי של רד בול זלצבורג, 3 ביוני 2019 (בגרמנית)
**מולי סאגדן** (בשמה המלא: **מרי איזובל סאגדן**; באנגלית: **Mary Isobel Sugden**; ‏21 ביולי 1922 - 1 ביולי 2009) הייתה שחקנית קומית אנגלייה, הידועה בעיקר בשל תפקידה כגב' סלוקומב בסדרת הטלוויזיה "מישהו מטפל בך?", ששודרה בין השנים 1972–1985.

ביוגרפיה
--------

סאגדן נולדה ב-1922 בעיירה קית'לי שבמחוז יורקשייר. את ההנאה שבהצחקת אנשים גילתה, לדבריה, כבר בגיל צעיר. כשסיימה את לימודיה, מלחמת העולם השנייה כבר הייתה בעיצומה, וסאגדן החלה לעבוד במפעל תחמושת שעסק בייצור פגזים עבור חיל הים הבריטי. לאחר שעזבה את המפעל, החלה ללמוד בבית ספר גילדהול למוזיקה ודרמה.

עם סיום לימודיה החלה לשחק בתיאטרון רפרטוארי, בו גם הכירה את בעלה, השחקן ויליאם מור, לו נישאה ב-1958. במקביל, הופיעה במספר תפקידי אורח בקומדיות טלוויזיוניות שונות, ובהן "המופע של בני היל". התפקיד הראשי הראשון שקיבלה היה תפקידה של גב' קריספין בקומדיית המצבים "Hugh and I", אותו גילמה בין 1962 ל-1966. כותב הסדרה, ג'ון צ'פמן, ליהק אותה מאוחר יותר לסדרה נוספת שכתב, "The Liver Birds", בה גילמה את דמותה של גב' האצ'ינסון, בין 1971 ל-1979. בין 1965 ל-1976 השתתפה סאגדן גם בסדרת טלוויזיה שאינה קומית, אופרת הסבון "קורוניישן סטריט", בה גילמה את דמותה של בעלת פאב.

אף שכבר כיכבה על מסכי הטלוויזיה בבריטניה, הופעתה כגב' סלוקומב בסדרה "מישהו מטפל בך?" החל מ-1972, היא שנחשבת לפריצתה הגדולה, ודמות זו היא המזוהה עמה יותר מכל. בסדרה זו, שעסקה בחנות כלבו, הייתה גב' סלוקומב הממונה על מחלקת בגדי הנשים. סימן ההיכר העיקרי שלה היה שיערה, שנצבע בכל פרק בצבע אחר. גב' סלוקומב התגוררה בגפה, עם חתול בשם Tiddles, אליו התייחסה בכינוי "pussy", מילת סלנג שפירושה "חתלתול" או "פות", והשימוש בה איפשר משחקי מילים רבים.

בשנות ה-80 השתתפה סאגדן בקומדיות המצבים "That's My Boy" וכן ב-"My Husband and I", שבה שיחקה לצד בעלה. הופעותיה על מרקעי הטלוויזיה פחתו בהדרגה. בין השנים 1992‏-1993 שבה לגלם את דמותה של גב' סלוקומב, בספין אוף של "מישהו מטפל בך?", "Grace & Favour", ומאוחר יותר הופיעה במספר תפקידי אורח בסדרות טלוויזיה שונות.

בתוכנית ההומור "הממלכה הקטנה" ישנה דמות חוזרת אשר טוענת מדי פעם כי הייתה השושבינה של מולי סאגדן בחתונתה. לבסוף, באחד הפרקים מופיעה סאגדן בהופעת אורח בתוכנית ומכריזה שהשושבינה בחתונתה הייתה מישהי אחרת.

קישורים חיצוניים
----------------

* מולי סאגדן, במסד הנתונים הקולנועיים IMDb (באנגלית)
* מולי סאגדן, באתר AllMovie (באנגלית)
* מולי סאגדן, באתר MusicBrainz (באנגלית)
* מולי סאגדן, באתר Discogs (באנגלית)
* מולי סאגדן, באתר "Find a Grave" (באנגלית)

הערות שוליים
------------

1. ↑  "I'm Free! - The Complete Are You Being Served?", Orion Books, 1999

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb142307118 (data)
* ISNI: 0000 0000 7105 9289
* LCCN: no97050973
* MusicBrainz: 644d8687-172b-4429-88c9-16f695be44ac
* NLA: 36110172
* NTA: 29607148X
* Trove: 1213849
* VIAF: 94344594
* WorldCat: lccn-no97050973

 |
שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**עד שהציפורים יחזרו** (נקרא בעברית גם: עד שיבת הציפורים, צרפתית: **En Attendant les hirondelles**) - סרט בהפקה צרפתית-אלג'יראית-גרמניה של הבמאי האלג'יראי – כרים מוסאווי. הסרט יצא לאקרנים ב-2017 והוצג לראשונה בפסטיבל קאן.

תקציר
-----

התסריט משלב שלושה סיפורים שונים המתרחשים באלג'יריה של ימינו. מוראד, יזם נדל"ן גרוש, מרגיש שהכל חומק ממנו. עיישה נערה צעירה, נקרעת בין תשוקתה לג'ליל אותו היא מכירה זה שנים, לבין בן הזוג ששודך לה. דהמן, נוירולוג שאפתן, נקלע ערב נישואיו למעורבות בחיי אשה, עקב אירוע אלים שהתרחש בעברו בעת ששימש לדבריו כרופא בכפייה בקבוצת טרור מקומית. כל אחד מגיבורי הסרט מתמודד עם בחירות שעשה בעברו ובחירות שהוא עושה בהווה. עבר והווה מתנגשים כדי לספר את סיפורה של אלג'יריה העכשווית.

פרסים
-----

הסרט היה מהמועמדים לפרס תנית הזהב בפסטיבל הסרטים קרתגו ב-2017.

קישורים חיצוניים
----------------

* "עד שהציפורים יחזרו", במסד הנתונים הקולנועיים IMDb (באנגלית)
* "עד שהציפורים יחזרו", במסד הנתונים הקולנועיים KinoPoisk (ברוסית)
* סריטה – בלוג קולנוע – ביקורת על הסרט שהוצג בפסטיבל ירושלים לקולנוע
* אתר למנויים בלבד אורי קליין, סרטי השבוע בטלוויזיה, באתר הארץ, 3 בדצמבר 2021

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עד שהציפורים יחזרו"**.
**שרה ודינגטון** (באנגלית: **Sarah Weddington**;‏ 5 בפברואר 1945 – 26 בדצמבר 2021) הייתה פרופסור למשפטים וחברת בית הנבחרים של טקסס, שהייתה ידועה בעיקר בזכות ייצוג "ג'יין רו" בדיונים בבית המשפט העליון של ארצות הברית בתיק רו נגד וייד שבו נקבע כי "כי כל חוק האוסר על הפלה מלאכותית סותר את חוקת ארצות הברית", פסק דין שהיווה ציון דרך בהיסטוריה של ארצות הברית ונחשב לאחד מפסקי הדין החשובים של בית המשפט העליון.

ביוגרפיה
--------

שרה רייגל (Ragle) נולדה ב-5 בפברואר 1945 באבילין, טקסס. הוריה היו לנה קתרינה והכומר המתודיסטי הרברט רייגל. בגיל 19 סיימה תואר ראשון באוניברסיטת מק-מורי (אנ') בעיר הולדתה. בשנת 1964 החלה ללמוד משפטים באוניברסיטת טקסס באוסטין. בשנת 1967 סיימה את לימודי המשפטים וקיבלה תואר יוריס דוקטור (אנ'). 

הייתה חברת בית הנבחרים של טקסס במשך 3 קדנציות.

שימשה כפרופסור למשפטים באוניברסיטת טקסס באוסטין עד פרישתה בשנת 2012. 

בשנת 1968 נישאה לרון ודינגטון, ממנו התגרשה ב-1974.

נפטרה ב-26 בדצמבר 2021.

רו נגד וייד
-----------

 ערך מורחב – **פסק דין רו נגד וייד**  

לאחר סיום לימודיה התקשתה ודינגטון למצוא משרה במשרד עורכי דין. במקום זה הצטרפה לקבוצה של תלמידי משפטים שניסתה לערער את החוקים שאסרו הפלות. 

כעבור 3 שנים, במרץ 1970, יזמה ודינגטון את הפרשה המשפטית שנקראה בהמשך "רו נגד וייד". היא הגישה לבית המשפט המחוזי תביעה בשם נורמה מקורווי, אישה צעירה לא נשואה ובהריון, כנגד החוק של מדינת טקסס האוסר הפלות. התביעה טענה לבטלותו של החוק בשל היותו סותר את חוקת ארצות הברית ואת הזכויות המוגנות מכוחה במסגרת התיקון הראשון, התיקון הרביעי, התיקון החמישי, התיקון התשיעי והתיקון הארבעה עשר לחוקה.

בית המשפט המחוזי קיבל את התביעה ופסק שהחוק האוסר הפלות נוגד את החוקה. טקסס ערערה לבית המשפט העליון. 

ודינגטון הציגה את עמדתה בבית המשפט העליון בישיבותיו ב-1971 ובסתיו 1972. 

ב-22 בינואר 1973 נתן בית המשפט העליון את פסק דינו. בדעת רוב של שבעה שופטים למול שניים הוחלט כי חוק מדינת טקסס, האוסר הפלות, בלתי חוקתי ובטל.

"ג'יין רו" היא נורמה מקורווי, הפכה לאחר פסק הדין בעניינה למתנגדת להפלות ותומכת נלהבת של "התנועה למען החיים", בעקבות הפיכתה לאישה דתית. בנאום בפני עיתונים שנערך ב-18 בינואר 2003 אמרה מקורווי שהיא נוצלה על ידי ודינגטון. עם זאת, בסרט תיעודי שפורסם אחר מותה הודתה מקורווי כי פעילותה בתנועה נגד הפלות הייתה שקרית ונעשתה תמורת כסף.

קישורים חיצוניים
----------------

ויקישיתוף מדיה וקבצים בנושא **שרה ודינגטון** בוויקישיתוף
* שרה ודינגטון, באתר אנציקלופדיה בריטניקה (באנגלית)

הערות שוליים
------------

1. ↑  ודינגטון, שהייתה בת ה-27, הייתה האדם הצעיר ביותר שניהל תביעה מוצלחת בבית המשפט העליון.
2. ↑  וידויה של האישה שהובילה לאישור הפלות בארה"ב, באתר ynet, 20 במאי 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007337981405171
* BIBSYS: 90662449
* CiNii: DA15307674
* GND: 1248489985
* ISNI: 0000 0001 1716 5336
* LCCN: n87151192
* NARA: 10572198
* NTA: 112676286
* SNAC: w63z8wx9
* VIAF: 164142039
* WorldCat: lccn-n87151192

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**הרועה בגבעות** (באנגלית: **The Shepherd of the Hills**) הוא סרט דרמה אמריקאי משנת 1941 בבימויו של הנרי האת'וויי, עם ג'ון ויין, בטי פילד והארי קארי בתפקידים הראשיים.

זהו הסרט הראשון של ג'ון ויין בצבעי טכניקולור. הרומן הופק לקולנוע ב-1919 ו-1928 (סרטים אילמים) וב-1964.

התסריט מבוסס על רומן השם זה מאת הרולד בל רייט (אנ') משנת 1907. העלילה מתרחשת באזור התיישבות נידח בהרי אוזארק, התושבים מתפרנסים מגידול צאן ובקר ומתעשיית כהלים בלתי חוקית (Moonshiners).
לאורך הסרט נשמע בפסקול שיר ערש של ברהמס.

הספר הפך גם למחזה המוצג מדי שנה בתיאטרון פתוח בעיר ברנסטון, מיזורי (אנ') שנמצאת בהרי אוזארק.

תקציר העלילה
------------

ג'ים ליין (טום פאדן) שומר על עובדים המזקקת אלכוהול לא חוקית בהרי אוזראק. הוא מבחין במפקחים ומזהיר את העובדים אך נפצע מיריה.

הוא מגיע בקושי לביתו שם מטפלת בו בתו סאמנטה "סאמי" (בטי פילד).

לבית נכנס איש מבוגר המציג עצמו כדניאל הואיט (הארי קארי). הוא נראה בתחילה חשוד אך ערכו עולה כשהוא מטפל יפה בג'ים ומציל ממות ילדה שכנה.

מאט מתיוס הצעיר (ג'ון ויין) גדל בבית דודתו מולי מתיוס (באולה בונדי) ודודו מאט הזקן (ג'יימס ברטון) עם בנם האילם פיט (מרק לורנס). אביו נטש את אמו בהיותו תינוק ובעקבות זה היא מתה ומאט נשבע לנקום את מותה אם יפגוש את אביו. מאט מאוהב בסאמי ומחזר אחריה.

דניאל קונה את חלקת "Moaning Meadows" שהייתה שייכת להוריו של מאט וכעת שייכת למולי מתיוס, למרות התנגדות מאט הצעיר ובעלה. הוא מתחיל לגדל שם עדר כבשים. סאמי חושדת בו שהוא אביו של מאט. האמת מתגלית כשסבתא בקי (מרג'ורי מיין) חוזרת מניתוח עיניים. כשהתחבושות מוסרות מעיניה היא רואה ומזהה את דניאל כאביו של מאט הצעיר. פיט הזועם תופס רובה כדי להרוג אותו אבל מולי מנסה להוציא זאת מידיו. נפלטת ירייה והוא נפצע קשה. לפני שהוא מת הוא לוחש למולי שהיא הביאה קללה על המשפחה.

מולי מביאה אותו לביתם ומציתה את הדירה ונשרפת עם פיט.

מאט הולך לגמור את החשבון עם אביו וסאמי מנסה לעצור אותו ללא הצלחה. האב והבן ניצבים זה מול זה ודניאל יורה ראשון ופוצע את מאט. סאמי מגיעה למקום ומאט מועבר לבית חולים.

מאט מתאושש לאחר הניתוח ושומע שיחה בין אביו לסאמי בו מגלה אביו כי ישב שנים רבות בכלא מפני שהרג אדם ולכן נותק ממשפחתו. הוא ירה קודם במאט כי לא רצה שלמאט יהיה גורל כגורלו.

מאט מחייך, מבטל את שבועות הנקם שלו ומתחבק עם סאמי לקראת חיים חדשים.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'ון וויין | מאט הצעיר |  |
| בטי פילד | סמנטה "סאמי" ליין |  |
| הארי קארי | דניאל הואיט |  |
| באולה בונדי | דודה מולי |  |
| ג'יימס ברטון | מט הזקן |  |
| מרק לורנס | פיט |  |
| מרג'ורי מיין | סבתא בקי |  |
| טום פאדן | ג'ים ליין |  |

קישורים חיצוניים
----------------

ויקישיתוף מדיה וקבצים בנושא **הרועה בגבעות** בוויקישיתוף

* "הרועה בגבעות", במסד הנתונים הקולנועיים IMDb (באנגלית)
* "הרועה בגבעות", באתר AllMovie (באנגלית)
* "הרועה בגבעות", באתר Box Office Mojo (באנגלית)
* "הרועה בגבעות", במסד הנתונים הקולנועיים KinoPoisk (ברוסית)
* הרועה בגבעות, באתר TCM
* קדימון לרועה מהגבעות, באתר יוטיוב
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**עולם אפל** (ברוסית: **Тёмный мир**) הוא שמו של סרט מותחן רוסי מסוגת הפנטזיה, שיצא לאקרנים ב-2010 וזכה להצלחה רבה. זהו סרט תלת-הממדי הרוסי הראשון. הסרט בוים על ידי אנטון מגרדיצ'ב. בכורת הסרט הייתה ב-7 באוקטובר 2010.

עלילה
-----

קבוצת סטודנטים-פילולוגים מאוניברסיטת מוסקבה נשלחת למשלחת אל הכפרים בצפון רוסיה. לאחר מסע ארוך ברכבת ואוטובוס הם מגיעים לביתה של זקנה בלב היער. לאחר אכזבה בתחום האהבה, אחת מהבנות, מרינה לאונובה, בורחת לעומק היער בליווי צעיר נוסף. הם מגיעים לבקתה נטושה בלב בית קברות עתיק וללב האדמה, שם מבחינים במומיה ולצידה מגן. הקרבה למומיה יוצרת תגובה על טבעית כלשהי ולאובדן הכרה. שאר הסטודנטים מוצאים אותם והם מחייגים אל שירותי החירום הרוסיים ומזעיקים חילוץ.

אולם, במקום אנשי החילוץ מגיעים אנשים אחרים לגמרי, עטויי שחורים ובעלי סמל צלב קרס מעוות. הם מחסלים את יחידת החילוץ שמגיעה ומרסקים את מסוק החילוץ - מה שנותן את האות לסטודנטים להימלט על נפשם כל עוד רוחם בם. אולם עטויי השחורים לוכדים את כולם והם מובלים אל שר המשאבים המינרליים, אלכסנדר וולקוב, שהיה סנאטור במועצת הפדרציה הרוסית.

בשיחה עם גיבורת הסרט, מרינה לאונובה, הוא מתוודה כי הוא בן 2,500 שנים וכי הוא מחפש אחר המגן הזה כבר שנים רבות, מגן ובו כלואה נשמת אביו, שנהרג על ידי מכשפות האגם, בשל פשעיו הרבים. תוך איום על חיי חבריה לכיתה, וולקוב שולח אותה אל מכשפות האגם כדי לדעת מהו הלחש שישחרר את נשמת אביו מן המגן. המכשפות מספרות כי בינן לאנשי השחורים מתנהלת מלחמה עתיקה על הארץ. בעבר, נפל מטאוריט על כדור הארץ ובו רוח אפלה, רבת עוצמה עד מאוד, שהפכה למסוכנת מאוד עבור בני האדם.

אביו של וולקוב היה מכשף שניסה להיאבק ברוח ונכשל, הרוח נכנסה בתוכו ומכשפת האגם נאלצה להיאבק בו ולבסוף כלאה נשמתו במגן. על מנת לדעת את הלחש, על מרינה לעבור טקס הכתרה אצל מכשפת האגם, מאחר שעליה להיות למכשפת האגם. היא עוברת את הטקס אך מסרבת לקבל עליה את גורלה.

הזמן חוזר לאחור, כאילו דבר ממה שקרה לא אירע. הסטודנטים שבים לאוניברסיטה ומרינה מרצה בפניהם אודות אגדות הלאפים. בשלב זה, הפרופסור מביע את תודתו למי שהעניק חסות למשלחת, הלא הוא אותו שר, אלכסנדר וולקוב. סצנה אחרונה: הבניין הראשי של אוניברסיטת מוסקבה מתפרק והופך למגדל כהה מאיים.

קישורים חיצוניים
----------------

* אתר האינטרנט הרשמי של עולם אפל

* "עולם אפל", במסד הנתונים הקולנועיים IMDb (באנגלית)

* "עולם אפל", במסד הנתונים הקולנועיים KinoPoisk (ברוסית)
**נטשה ספננקו** (ברוסית: **Наталья Стефаненко**; נולדה ב-18 באפריל 1969) היא דוגמנית רוסייה.

ביוגרפיה
--------

ספננקו נולדה ביקטרינבורג, היא גרה עם משפחתה בעיר סגורה והם החזיקו בדאצ'ה, היא עסקה בשחייה ושחתה לצד אלכסנדר פופוב, ב-1984 כמעט הצטרפה לנבחרת ברית המועצות לאולימפיאדה אך העדיפה להמשיך עם לימודיה. בגיל שש עשרה נסעה ללמוד במוסקבה. ב-1991 זכתה בתחרות "מראה השנה" במוסקבה ואחרי כן נסעה למילאנו שם עבדה כדוגמנית.

אחרי שהתגלתה על ידי במאי החלה להופיע בטלוויזיה האיטלקית, ב-1999 הופיעה לראשונה בקולנוע בסרט "La grande prugna". ב-2003 שיחקה בסרט הקומדיה "Ti spiace se bacio mamma?".

בשנים 2007–2011 הנחתה את התוכנית "הטופ מודל הבאה של איטליה", הגרסה האיטלקית של הטופ מודל הבאה, ב-2014 הנחתה את העונה החמישית של "Top Model po-russki", הגרסה הרוסית המחודשת של הטופ מודל הבאה.

ב-1995 התחתנה עם הדוגמן והיזם האיטלקי לוקה סביוני.

קישורים חיצוניים
----------------

ויקישיתוף מדיה וקבצים בנושא **נטשה סטפננקו** בוויקישיתוף
* 

* אתר האינטרנט הרשמי של נטשה סטפננקו (באיטלקית, ברוסית ובאנגלית)
* נטשה סטפננקו, הבלוג הרשמי

* נטשה סטפננקו, במסד הנתונים הקולנועיים IMDb (באנגלית)

* נטשה סטפננקו, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* ICCU: MODV309217
* LCCN: no2017070075
* VIAF: 1176149662205507020007
* WorldCat: lccn-no2017070075

 |
**אלכסנדרה "סאשה" איגורייבנה פיבוברובה** (ברוסית: **Aлeкcaндa "Саша" Игoрeвнa Пивоварова**; נולדה ב-21 בינואר 1985) היא דוגמנית-על רוסייה, היחידה עד כה שהשתתפה ב-6 עונות רצופות של בית האופנה האיטלקי פראדה.

ביוגרפיה
--------

פיבוברובה נולדה במוסקבה, למשפחה עם ארבעה ילדים. לאחר סיום לימודיה התיכוניים, היא התקבלה לאוניברסיטה הממשלתית למדעי הרוח של רוסיה (РГГУ) לפקולטה לתולדות האמנות. שם הכירה את הצלם איגור וישניאקוב, כעת בעלה.

פיבוברובה לא חשבה על קריירת דוגמנות עד שחברה, וישניאקוב, צילם אותה ב-2005 והעביר את התמונות לסניף הראשי של סוכנות הדוגמנות הבינלאומית *IMG Models* הממוקם בארצות הברית. לאחר שבועיים, היא פתחה את תצוגת האופנה של בית האופנה פראדה במילאנו. 

במאי 2007, דגמנה פיבוברובה יחד עם עמיתותיה על השער של ווג האמריקאי. ב-2008 מגזין האופנה *Marie Claire* הגדיר אותה כדוגמנית השנה וקרל לגרפלד הזמין אותה לפתוח ולסגור את תצוגת אופנה של שאנל. אותה השנה, פתחה פיבוברובה תצוגות אופנה של *Rodarte*, *Rag&Bone* ו-*Pringle of Scotland*. ב-2009 השתתפה פיבוברובה בתצוגות אופנה של אלי סעב, שאנל, כריסטיאן דיור ו- ולנטינו. נוסף לכך, מגזין *Vogue Paris* הכניס אותה לרשימת 30 הדוגמניות הטובות ביותר של שנות ה-2000. ב-2011 הוציאה פיבוברובה עבור רשת ביגוד אמריקאית גאפ, פיג'מות שעליהן הודפסו דמויות וצורות שצוירו על ידיה. על פי נתוני האתר *Models.com* האמריקאי, היא מדורגת במקום הרביעי ב-*Top 50 Women* לשנת 2012.

סרטים
-----

* 2011: In Time (קלרה)

קישורים חיצוניים
----------------

ויקישיתוף מדיה וקבצים בנושא **אלכסנדרה פיבוברובה** בוויקישיתוף
* אלכסנדרה פיבוברובה, ברשת החברתית אינסטגרם
* אלכסנדרה פיבוברובה, ברשת החברתית VK
* סאשה פיבוברובה באתר FMD
* סאשה פיבוברובה באתר Style.com

הערות שוליים
------------

1. ↑  Les 30 Mannequins des Années 2000
2. ↑  Models.com
**ואלרי סרגייביץ' קיצ'ין** (ברוסית: **Валерий Сергеевич Кичин**; נולד ב-12 באוקטובר 1992) הוא כדורגלן קירגיזי, המשחק בעמדת המגן השמאלי והבלם לסירוגין ביניסיי קרסנויארסק.

קריירת מועדונים
---------------

קיצ'ין התחיל את הקריירה שלו בקבוצת ג'לאל-אבאד. בשנת 2009 חתם בדורדוי בישקק.

ב-27 בפברואר 2013, קיצ'ין חם בוולגה ניז'ני נובגורוד. ב-8 במרץ, קיצ'קין ערך את הופעת הבכורה שלו בקבוצה בהפסד 0–2 לקובאן קרסנודאר. ב-1 ביולי 2014, חתם לשלוש שנים באנז'י מחצ'קלה.

בינואר 2015, הושאל לטיומן, ובקיץ חתם על חוזה לשנה בקבוצה. בקיץ 2016 חתם בייניסי קרסנויארסק. ב-7 באוקטובר 2018 הבקיע את שער הבכורה שלו בליגת העל הרוסית בהפסד 2–3 לספרטק מוסקבה, והפך לכדורגלן הקירגיזי הראשון שכובש בליגה.

ביולי 2019, עזב את רוסיה וחתם בדינמו מינסק מליגת העל הבלארוסית.

בפברואר 2020, חזר לרוסיה וחתם בטורפדו מוסקבה מהליגה הלאומית הרוסית.

קריירה בינלאומית
----------------

ב-23 ביולי 2011, קיצ'ין ערך את הופעת הבכורה שלו בנבחרת קירגיזסטן בהפסד 0–4 לאוזבקיסטן. ב-30 באוגוסט 2016, קיצ'ין הבקיע את שער הבכורה שלו בנבחרת בניצחון 0–2 נגד קזחסטן.

תארים
-----

דורדוי בישקק
* ליגת העל הקירגיזית: 2011, 2012
* הגביע הקיריגיזי: 2012

קישורים חיצוניים
----------------

ויקישיתוף מדיה וקבצים בנושא **ואלרי קיצ'ין** בוויקישיתוף
* ואלרי קיצ'ין, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**השיבה מהודו** הוא סרט קולנוע ישראלי בבימויו של מנחם גולן, אשר יצא לאקרנים בשנת 2002. הסרט מבוסס על ספרו רב-המכר של א.ב. יהושע "השיבה מהודו" אך עם שינויים מהסיפור המקורי.

פרטי עלילה
----------

העלילה עוקבת אחר ד"ר בן רובין (אקי אבני), רופא צעיר, אשר נשלח להודו על ידי מנהל בית החולים בו הוא עובד, למשימת הצלת חולה בהודו. מנהל בית החולים, אייב לאזר (אסי דיין), ואשתו, דורי (ריקי גל), יוצאים למסע על מנת להציל את בתם, עינת (אורלי פרל), החולה במחלה קשה, ולהשיבה לישראל. לאורך המסע, במהלכו מנסה בן לרפא את עינת, מתפתח קשר אינטימי בינו לבין דורי, אשת הבוס שלו, המבוגרת ממנו בעשרות שנים. לאחר שהם מקיימים מערכת יחסים אינטימית של אהבה ומין, דוחה דורי את בן בעקביות במטרה לשמור על אחדות משפחתה. במהלך המסע ועם שובם לישראל, ואף לאחר מותו של אייב, מנסה בן לכבוש את ליבה של דורי ולזכות באהבתה, בעודו מנהל רומן כביכול עם מיכאלה (דנה פרנס), חברתה של עינת.

סביב יציאת הסרט
---------------

הסרט זכה להצלחה בינונית בלבד, ולביקורות קולנוע קוטלות ושוללות. א.ב. יהושע, אשר כתב את הספר עליו מבוסס הסרט, טען רבות בכלי התקשורת לאחר יציאתו, כי הסרט כולו לא דומה כלל לכתביו, וכי מנחם גולן, שיהושע מפקפק בכישוריו הקולנועיים, החמיץ לגמרי את עלילת הספר ומשמעותו. בין השניים נוצר ריב מתוקשר על הקשר בין הספר לסרט ועל איכותו הכללית. גם סצנת הסקס בין אקי אבני לריקי גל זכתה לסיקור תקשורתי נרחב ועוררה מחלוקת בקרב הצופים. הסרט היה מועמד לשני פרסי אופיר בלבד ולא זכה בהם, אך זכה בפרס מיוחד מטעם שופטי פסטיבל הקולנוע של יוסטון, טקסס. הסרט הופץ במדינות שונות בעולם, בהן רוסיה, ברזיל, תאילנד, מקסיקו וארצות הברית, השתתף בפסטיבלים לקולנוע ישראלי בפריז, בלוס אנג'לס ובניו יורק והשתתף בפסטיבל קאן.

ב-2006 שודר הסרט על ידי מפיצתו, זכיינית ערוץ 2 "קשת", בשלושה חלקים, בני כ-45 דקות כל חלק.

שחקנים
------

| שחקן | תפקיד |
| --- | --- |
| אקי אבני | בן רובין |
| ריקי גל | דורי לאזר |
| אסי דיין | אייב לאזר |
| אורלי פרל | עינת לאזר |
| דנה פרנס | מיכאלה |
| יהודה אפרוני | ד"ר קלרמן |

קישורים חיצוניים
----------------

* "השיבה מהודו", במסד הנתונים הקולנועיים IMDb (באנגלית)
* "השיבה מהודו", באתר AllMovie (באנגלית)
* "השיבה מהודו", באתר ספר הקולנוע הישראלי
* "השיבה מהודו", באתר אידיבי
* "השיבה מהודו", במסד הנתונים הקולנועיים KinoPoisk (ברוסית)
* "השיבה מהודו", במיזם "אישים" לתיעוד היצירה הישראלית
* "השיבה מהודו"- האתר הרשמי
* "השיבה מהודו", ביקורת על הסרט באתר "עין הדג"
* "השיבה מהודו", באתר קרן הקולנוע הישראלי

הערות שוליים
------------

1. ↑  מרב יודילוביץ', זה לא הסיפור שלי, באתר ynet, 21 בנובמבר 2002
2. ↑  אורי קליין, נקודה אדומה, באתר הארץ, 5 בדצמבר 2002
3. ↑  מרב יודילוביץ', בולי וגולן, סיבוב שני, באתר ynet, 25 בנובמבר 2002
4. ↑  המועמדים, באתר הארץ, 6 בנובמבר 2002

| סרטי מנחם גולן |
| --- |
| 

|  |
| --- |
| אלדורדו (1963) • דליה והמלחים (1964) • פורטונה (1966) • טוביה ושבע בנותיו (1968) • 999... עליזה מזרחי (1967) • הפריצה הגדולה (1970) • לופו (1970) • כץ וקרסו (1971) • מלכת הכביש (1971) • שוד הטלפונים הגדול (1972) • קזבלן (1973) • מבצע יונתן (1977) • מלחמתה של חנה (1988) • השיבה מהודו (2002) • ימים של אהבה (2005) • ריקוד מסוכן (2007) • הכתובה (2008) |

 |
**מרטין ג'ון קונל** (באנגלית: **Martin John Connell**; נולד ב-1968) הוא תת-אדמירל בריטי אשר שימש כמפקד זרוע האוויר של הצי המלכותי בין השנים 2019–2022, ומאז 12 בינואר 2022 משמש כלורד הים השני.

ביוגרפיה
--------

קונל נולד ביורקשייר ב-1968. ב-1987 הוא התגייס לצי המלכותי הבריטי ושרת בזרוע האוויר. הוא מונה למפקד טיסה בנושאת המטוסים HMS Coventry ואז ב-HMS Manchester. ב-2003 הוא מונה למפקד ספינת הסיור HMS Severn. ב-2006 הוא הועבר לפקד על הפריגטה HMS Chatham. ב-2012 הוא הועבר לפקד על נושאת המטוסים HMS Illustrious.

ב-10 בפברואר 2015 הוא הועלה לדרגת קומודור. באותה שנה הוא מונה למפקד קבוצת המשימות האמפיביות. ב-2016 הוא מונה לנספח צבאי בוושינגטון די סי. ב-2019 הוא מונה למפקד זרוע האוויר של הצי המלכותי. ב-2020 הוא הפך למפקד במסדר האימפריה הבריטית. ב-12 בינואר 2022 הוא הועלה לדרגת תת-אדמירל ומונה ללורד הים השני.

קישורים חיצוניים
----------------

ויקישיתוף מדיה וקבצים בנושא **מרטין קונל** בוויקישיתוף

* מרטין קונל באתר הצי הבריטי

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מרטין קונל"**.
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**התענוג של חברתו** (באנגלית: **The Pleasure of His Company**) הוא סרט קומדיה רומנטית אמריקאי משנת 1961 בבימויו של ג'ורג' סיטון, עם פרד אסטר, דבי ריינולדס ולילי פלמר בתפקידים הראשיים.

התסריט מבוסס על מחזה בשם זה שהועלה בברודוויי בשנת 1958.

פרד אסטר היה מועמד לפרס גלובוס הזהב לשחקן הטוב ביותר - סרט מוזיקלי או קומדיה על משחקו בסרט זה.

הסרט צולם בסן פרנסיסקו.

תקציר העלילה
------------

ג'סיקה פול (דבי ריינולדס) עומדת להינשא לבחיר ליבה החוואי רוג'ר הנדרסון (טאב האנטר). היא לא ראתה את אביה הביולוגי המכנה פוגו (פרד אסטר) מאז שהייתה קטנה וכעת מנסים אמה קתרין (לילי פלמר) ובעלה השני ג'ים (גארי מילר) להתקשר עם פוגו המסתובב ברחבי העולם ולהזמינו לחתונה.

פוגו מגיע במפתיע ומתקבל בשמחה על ידי ג'סיקה והמשרת הסיני טוי. הוא איש חלקלק ושובה לבבות, דובר שפות רבות ומכיר מקומות ומאכלים רבים ברחבי העולם. ג'ים לעומתו הוא בנקאי יבשושי וחסר חוש הומור. למורת רוחו הוא מבחין שקתרין נמשכת לפוגו. פוגו לוקח את ג'סיקה למסעדה צרפתית והיא נשבית בקסמיו ובידיעותיו על העולם הגדול. גם ג'ים וגם רוג'ר לא סובלים את פוגו.

רוג'ר רב עם ג'סיקה והיא מחליטה לדחות את נישואיהם בשנה ולטוס עם אביה לטיול נוסף באירופה. פוגו מבין שעבר כל גבול והוא משלים בין הזוג הצעיר, מלווה את ג'סיקה בחתונה ורוכש שני כרטיסים לטיסה. ג'ים חושב שפוגו הולך לקחת את קתרין אתו. הוא נוסע אתה והם עוקבים אחרי פוגו לשדה התעופה ומתברר להם שהכרטיס השני שפוגו רכש, מיועד למשרת טוי.

צוות השחקנים
------------

| שם השחקן/ית | שם הדמות | הערות |
| --- | --- | --- |
| פרד אסטר | פוגו פול |  |
| דבי ריינולדס | ג'סיקה פול |  |
| לילי פלמר | קתרין דוהרטי |  |
| טאב האנטר | רוג'ר הנדרסון |  |
| גארי מילר | ג'ים דוהרטי |  |
| צ'ארלס ראגלס | מקנזי סאבאג' | הסבא |
| הרולד פונג | טוי | משרת סיני |

קישורים חיצוניים
----------------

* "התענוג של חברתו", במסד הנתונים הקולנועיים IMDb (באנגלית)
* "התענוג של חברתו", באתר AllMovie (באנגלית)
* "התענוג של חברתו", באתר Rotten Tomatoes (באנגלית)
* "התענוג של חברתו", במסד הנתונים הקולנועיים KinoPoisk (ברוסית)
* התענוג של חברתו, באתר TCM
**מרלון סנטוס דה סילבה ברבוסה** (בפורטוגזית: **Marlon Santos da Silva Barbosa**; נולד ב-7 בספטמבר 1995 בדוקה דה קסיאס שבברזיל), הידוע בקיצור כ**מרלון**, הוא כדורגלן ברזילאי המשחק בעמדת הבלם בקבוצת מונצה.

קריירת מועדונים
---------------

### פלומיננסה

מרלון גדל במחלקת הנוער של פלומיננסה. ב-22 במאי 2014 ערך מרלון את הופעת הבכורה שלו בליגת העל הברזילאית, כשנכנס כמחליף בדקה ה-58 בניצחון 2–5 על סאו פאולו במסגרת המחזור השישי בליגה.

### ההשאלה לברצלונה ב'

לקראת עונת 2016/2017 הושאל מרלון לברצלונה מליגת העל הספרדית והחל לשחק בברצלונה אתלטיק, קבוצת המילואים שלה, מהליגה הספרדית השלישית. ב-23 בנובמבר 2016 ערך מרלון את הופעת הבכורה שלו בקבוצה הראשונה של המועדון, כשהחליף את ג'רארד פיקה בדקה ה-72 בניצחון 0–2 על סלטיק במסגרת המחזור החמישי בשלב הבתים של ליגת האלופות לעונת 2016/2017.

מרלון סייע לברצלונה ב' לסיים במקום הראשון בביתה וכך להבטיח את השתתפותה בפלייאוף המקוצר להעפלה לליגה השנייה. ב-14 במאי 2017, בשל היעדרותם של ג'רארד פיקה וחאבייר מסצ'ראנו, פתח מרלון בהרכב הקבוצה הבוגרת במשחקה נגד לאס פאלמס וכך ערך את הופעת הבכורה שלו בליגה הספרדית.

### ברצלונה

ב-14 ביוני 2017 מימשה ברצלונה את הזכות ומרלון חתם על חוזה לשלוש עונות.

### ההשאלה לניס

ב-29 באוגוסט 2017 הושאל מרלון לניס למשך שנתיים עם אופציית רכישה בתום התקופה.

### ססואלו

ב-16 באוגוסט 2018 חתם מרלון בקבוצה האיטלקית ססואלו תמורת 6 מיליון פאונד.

### שחטאר דונצק

ב-22 ביוני 2021 חתם בשחטאר דונצק לחמש שנים.

קישורים חיצוניים
----------------

* מרלון סנטוס, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu